CELEX: C2005/106/08
Language: sk
Date: 2005-04-30 00:00:00
Title: Rozsudok Súdneho dvora (druhá komora) z 3. marca 2005 v spojených veciach C-21/03 a C-34/03 (návrhy na začatie prejudiciálneho konania podané Conseil d'Etat): Fabricom SA proti Belgickému štátu (Verejné obstarávanie — Práce, dodanie tovaru a služby — Vodohospodársky, energetický, dopravný a telekomunikačný sektor — Zákaz zúčastniť sa na postupe verejného obstarávania alebo predložiť ponuku osobe, ktorá prispela k vývoju v súvislosti s predmetnými prácami, dodaním tovaru alebo službami)

30.4.2005   
            
            
               SK
            
            
               Úradný vestník Európskej únie
            
            
               C 106/5
            
         
      ROZSUDOK SÚDNEHO DVORA
   
   (druhá komora)
   z 3. marca 2005
   v spojených veciach C-21/03 a C-34/03 (návrhy na začatie prejudiciálneho konania podané Conseil d'Etat): Fabricom SA proti Belgickému štátu (1)
   
   (Verejné obstarávanie - Práce, dodanie tovaru a služby - Vodohospodársky, energetický, dopravný a telekomunikačný sektor - Zákaz zúčastniť sa na postupe verejného obstarávania alebo predložiť ponuku osobe, ktorá prispela k vývoju v súvislosti s predmetnými prácami, dodaním tovaru alebo službami)
   (2005/C 106/08)
   Jazyk konania: francúzština
   V spojených veciach C-21/03 a C-34/03, predmetom ktorých sú návrhy na začatie prejudiciálneho konania podľa článku 234 ES podané rozhodnutiami Conseil d'Etat (Belgicko) z 27. decembra 2002 a doručené Súdnemu dvoru 29. a 22. januára 2003, ktoré súvisia s konaniami: Fabricom SA proti Belgickému štátu, Súdny dvor (druhá komora), v zložení: predseda druhej komory C. W. A. Timmermans (spravodajca), sudcovia C. Gulmann, J.-P. Puissochet, N. Colneric a J. N. Cunha Rodrigues, generálny advokát: P. Léger, tajomník: R. Grass, vyhlásil dňa 3. marca 2005 rozsudok, ktorého výrok znie:
   
               1)
            
            
               Smernica Rady 92/50/EHS z 18. júna 1992 o koordinácii postupov verejného obstarávania služieb v znení smernice Európskeho parlamentu a Rady 97/52/ES z 13. októbra 1997, a najmä jej článok 3 ods. 2, smernica Rady 93/36/EHS zo 14. júna 1993 o koordinácii postupov verejného obstarávania dodania tovaru v znení smernice 97/52, a najmä jej článok 5 ods. 7, smernica Rady 93/37/EHS zo 14. júna 1993 o koordinácii postupov verejného obstarávania prác v znení smernice 97/52, a najmä jej článok 6 ods. 6, ako aj smernica Rady 93/38/EHS zo 14. júna 1993 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore v znení smernice Európskeho parlamentu a Rady 98/4/ES zo 16. februára 1998, a najmä jej článok 4 ods. 2 vylučujú normu, akou je norma ustanovená v článku 26 kráľovského výnosu z 25. marca 1999, ktorým sa mení a dopĺňa kráľovský výnos z 10. januára 1996 o verejnom obstarávaní prác, dodaní tovaru a služieb vo vodohospodárskom, energetickom, dopravnom a telekomunikačnom sektore a v článku 32 kráľovského výnosu z 25. marca 1999, ktorým sa mení a dopĺňa kráľovský výnos z 8. januára 1996 o verejnom obstarávaní prác, dodávok tovaru a služieb a o zadávaní verejných prác, ktorá nedovoľuje, aby osoba, ktorá bola poverená výskumom, pokusmi, vypracovaním štúdie alebo vývojom v súvislosti s prácami, dodaním tovaru alebo službami, podala žiadosť o účasť vo verejnom obstarávaní týchto prác, dodaní tovaru alebo služieb alebo v ňom predložila ponuku, a to bez toho, aby mala možnosť dokázať, že za daných okolností nemohla ňou získaná skúsenosť spôsobiť skreslenie súťaže.
            
         
               2)
            
            
               Smernica Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovaní postupov preskúmavania v rámci verejného obstarávania tovarov a prác, a najmä jej článok 2 ods. 1 písm. a) a článok 5, ako aj smernica Rady 92/13/EHS z 25. februára 1992, ktorou sa koordinujú zákony, iné právne predpisy a správne opatrenia o uplatňovaní právnych predpisov Spoločenstva o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore, a najmä jej články 1 a 2 vylučujú, aby mohol obstarávateľ až do skončenia preskúmavania ponúk zamietnuť podniku prepojenému s osobou, ktorá bola poverená výskumom, pokusmi, vypracovaním štúdie alebo vývojom v súvislosti s prácami, dodaním tovaru alebo službami, účasť na konaní alebo predloženie ponuky, hoci tento podnik pri vypočutí zo strany obstarávateľa v tejto veci tvrdí, že mu z danej skutočnosti nevyplýva žiadna neoprávnená výhoda, ktorá by mohla skresliť normálne podmienky súťaže.
            
         
      (1)  Ú. v. EÚ C 55, 8.3.2003
   
   
      Ú. v. EÚ C 70, 22.3.2003